ขอเลล่านะครับ คือผมพึ่งมีเพศสัมพันธ์กับผู้หญิงคนนึงซึ่งตอนมีอะไรกันผมก็ป้องกัน พอเสร็จกิจก็แล้วกลับมาก็รู้สึกปกติ แต่พอหลังจากนั้นมา1-2วันผมเริ่มสงสัยเกี่ยวกับโรค Hiv ผมก็เลยค้นอาการดูว่ามีอาการอะไรบ้าง แต่พอมาเทียบกันแล้วกับอาการของHiv ไม่มีอะไรตรงเลยนอกจากเม็ดแดงๆ เล็กๆที่แขน แล้วก็ใต้คาง แต่ไม่มีอาการอย่างอื่นเลย ถึงจะเป็นอย่างงั้นผมก็ยังกังวลว่าจะเป็นรึปล่าว ตอนนี้ไม่มีไข้ ไม่มีอาการท้องเสีย ผ่านมา1อาทิตย์แล้วครับ วันที่มีอะไรกับผู้หญิงคนนั้นคือวันที่ 29/มิ.ย/64 รบกวนช่วยตอบด้วยนะครับ ตอนนี้ผมกังวลมาก
สวัสดีค่ะ HIV คือเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องที่เรียกว่าโรค HIV หรือเอดส์ในระยะที่ภูมิคุ้มกันบกพร่องไปมากแล้ว เป็นโรคที่ถึงแก่ชีวิตได้โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นอาการเริ่มแรกของการติดเชื้อนั้น มักมีอาการประมาณ 2-6 สัปดาห์หลังรับเชื้อ อาการที่เกิดจะไม่ได้จำเพาะเจาะจง คล้ายกับการติดเชื้อไวรัสทั่วไปเช่น มีไข้ต่ำๆ มีต่อมน้ำเหลืองโต ผื่นแดงขึ้นตามตัวได้ ซึ่งจากที่กล่าวมา ยังค่อนข้างเร็วเกินไปที่จะมีอาการใดๆ หรือถ้ามีก็จะบอกไม่ได้ชัดเจนว่าเกิดจากการติดเชื้อ hiv หรือเปล่าหากไม่สบายใจ แนะนำการไปเจาะเลือดยืนยัน โดยการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น จะต้องตรวจทั้งภูมิคุ้มกัน hiv กับเชื้อไปร่วมกัน ซึ่งจะให้ผลที่แน่นอนที่ประมาณ 14-21 วันหลังมีความเสี่ยง